Οι μηλόπιτες της Μιμής Ντενίση
Μικρά γλυκά πιτάκια που θυμίζουν τα κρητικά καλτσούνια, με ζουμερή γέμιση και τραγανό σπιτικό φύλλο, που περιέχει ρετσίνα (!), και σερβίρονται πασπαλισμένα με άχνη.
1 νεροπότηρο λιωμένο (αλλά όχι καυτό) βούτυρο αγελάδας, 1/2 νεροπότηρο ρετσίνα, 500 γρ. αλεύρι που φουσκώνει μόνο του, ελάχιστο αλάτι, 2 μεγάλα μήλα, τριμμένα, 3/4 κουτ. γλυκού σταφίδες ξανθές, 1 νεροπότηρο ψιλοκοπανισμένη καρυδόψιχα, 1 κουτ. γλυκού κανέλα, 1/2 κουτ. γλυκού γαρίφαλο, 2 κουτ. σούπας ζάχαρη, 2 κουτ. σούπας τριμμένη φρυγανιά, άφθονη ζάχαρη άχνη, για το σερβίρισμα
Στύβουμε καλά τα τριμμένα μήλα για να αποβάλουν τα υγρά τους και τα βάζουμε σε ένα μπολ.Προσθέτουμε τα υπόλοιπα υλικά της γέμισης και ανακατεύουμε. Βάζουμε όλα τα υλικά στον κάδο του μίξερ και τα χτυπάμε με το φτερό ή τον γάντζο, μέχρι να φτιάξουμε μια πολύ μαλακή και αφράτη ζύμη.Την κόβουμε σε δύο μέρη.Σε ελαφρώς αλευρωμένη επιφάνεια ανοίγουμε το ένα κομμάτι ζύμης με τον πλάστη σε μεγάλο φύλλο με πάχος περίπου 2-3 χιλιοστά. Με κουπάτ (ή με ποτήρι) διαμέτρου 8 εκ. κόβουμε στρογγυλά κομμάτια ζύμης.Μαζεύουμε τα περισσεύματα της ζύμης, τα ανοίγουμε και αυτά σε φύλλο ίδιου πάχους και κόβουμε κι άλλα δισκάκια. Συνολικά βγαίνουν 25-26 δισκάκια.Βάζουμε 1 κουτ. γλυκού στο μισό δισκάκι και τη σκεπάζουμε με το άλλο μισό, ώστε να φτιάξουμε ένα μισοφέγγαρο. Βρέχουμε λίγο και κολλάμε τις άκρες, πιέζοντας με το δάχτυλο, για να σφραγίσουμε τη γέμιση.Επαναλαμβάνουμε τη διαδικασία με το δεύτερο κομμάτι ζύμης.Αραδιάζουμε τις μηλόπιτες σε δύο μεγάλα ταψιά, στρωμένα με λαδόκολλα, και τις ψήνουμε σε φούρνο προθερμασμένο στους 180°C, για 20-25 λεπτά, μέχρι να ροδίσουν ωραία.Τις ξεφουρνίζουμε, τις αφήνουμε να γίνουν χλιαρές και τις τυλίγουμε σε άχνη, όπως κάνουμε με τους κουραμπιέδες.Όταν πρόκειται να σερβίρουμε, τις βάζουμε σε πιατέλα, σε στρώσεις, και πασπαλίζουμε κάθε στρώση με επιπλέον άχνη.
Αλεύρι (ζύμες),Ζάχαρη,Μήλο,Σταφίδες